Sajandivahetuse paiku tulid kasutusele ka klaasist ovaalsed ja hiljem ümarad võrguujukid ning metallist ujukid-poid. Hiljem hakati erinevate võrkude ja püüniste tarbeks mitmes suuruses klaasujukeid  tegema. Klaasujuk kinnitati võrgu külge kas talle ümber õmmeldud tõrvanöörist punutise või klaasjätke abil. Klaasujukeid kasutati kuni 1950.-60. aastateni, mil need plastist ujukite vastu välja vahetati.